Jasmin Stavros

**Jasmin Stavros**, pravog imena **Milo Vasić** (Split, 1. studenog 1954. - Zagreb, 3. svibnja 2023.), bio je hrvatski pop pjevač.

Jedna od njegovih najpopularnijih pjesama ostaje *Dao bi sto Amerika*, koja govori o njegovom boravku u  SAD-u prije povratka u Hrvatsku prije proglašavanja hrvatske neovisnosti. Trenutno ima ugovor s Hit Records-om.

## Počeci glazbene karijere

Završio je osnovnu glazbenu školu (klavir) i srednju glazbenu školu (kontrabas). Također je dvije godine išao na sate solo pjevanja kod profesorice Ristić u Splitu koja mu je impostirala glas i naučila ga  tehnikama pjevanja i disanja koje su mu omogućile ovako dugu pjevačku karijeru. Od dvanaeste godine svira bubnjeve, a već sa 15 godina  profesionalno svira u brojnim splitskim sastavima: Delfini, Mladi batali (današnji Magazin), grupi More. 1973. godine počinje otkrivati jazz glazbu, a od 1978. godine radi kao studijski bubnjar u Jugotonu (današnja Croatia Records). Bio je jedan od najtraženijih bubnjara u bivšoj Jugoslaviji. Surađivao je s Josipom Lisac, Arsenom Dedićem, Duškom Lokinom,Mišom Kovačem, Ivicom Šerfezijem, Nedom Ukraden, Ljupkom Dimitrovskom i brojnim drugim glazbenicima. Najveći financijski uspjeh mu je donijela pjesma *Đuli*, koju je snimio s Danijelom. 80-ih godina je otišao u Ameriku, gdje se zadržao dvije godine i završio privatnu jazz akademiju Stanley Spector u New Yorku. Kao jedan od najboljih studenata i zapravo najbolji student iz Europe dobio je 1982. godine zelenu kartu za boravak u Americi. U tom je trenutku već imao ženu i dvoje djece zbog kojih se ipak odlučio  vratiti u domovinu. Prije odlaska u Ameriku svirao je 4 godine udaraljke u HNK, a dirigirali su mu: Vjekoslav Šutej, Nikša Bareza, Silvije Bombardelli, Boris Papandopulo. Paralelno je snimao ploče i svirao u bendu Olivera Dragojevića i Meri Cetinić.

## Privatni život i obitelj

Osim pjevanja Jasmin Stavros je poznat i kao strastveni ribolovac i skijaš. Šest mjeseci provodi na Korčuli, a ostatak godine u Zagrebu i zaseoku Kupeč dol kod Sv.Jane. Njegov sin 'Milo' također je vrhunski bubnjar. Bio je nekoliko godina u Grazu na jazz akademiji i par godina u Americi. Također se bavi i produciranjem, aranžiranjem, autorskim radom (skladanjem). Napravio je remix pjesme '"Umoran"', autor je glazbe za pjesmu '"Kad zbrojim dva i dva"' , a na zadnjoj pjesmi '"Doma je Amerika"', radio je aranžman i produkciju. Mlađi sin Krešimir se bavi trgovinom, a njegova žena Žarka dizajnom.

## Diskografija
*1987. - *[[Priče iz kavane]]* 
*1988. - *[[Evo mene opet]]* 
*1989. - *[[Ljubio sam anđela]]* 
*1991. - *[[Prijatelji (album)|Prijatelji]]* 
*1993. - *[[E moj čovječe]]* 
*1993. - *[[19 mojih uspjeha]]* (Croatia Records)
*1995. - *[[Dijamanti (album)|Dijamanti]]* 
*1997. - *[[Zrak, zemlja, zrak]]*  (Croatia Records)
*1999. - *[[Dio puta mog]]* (Tonika/Orfej/Croatia Records)
*2000. - *[[Jutrima]]* (Tonika/Croatia Records)
*2002. - *[[Sve najbolje (Jasmin Stavros)|Sve najbolje]]*
*2002. - *[[Vučja vremena]]* 
*2004. - *[[Krećem ponovo]]*
*2007. - *[[Nemoj se udavati]]*
*2007. - *[[Zlatna kolekcija - Jasmin Stavros|Zlatna kolekcija]]* (Croatia Records)
*2010. - *[[Ima dana]]*

## Izvori

## Vanjske veze
* Službena stranica
* Hrvatski radijski festival  - Jasmin Stavros